[{"text_idx": "#000000", "text": "Imelised hetked Eestist ja mujalt"}, {"text_idx": "#000001", "text": "Parika rabarada on meie kodukohale ko\u0303ige la\u0308hem raba ja jalutuska\u0308igu koht. Paraja pikkusega ning igal aastaajal u\u0308llatav. Mustikate valmimise ajal ka ko\u0303htu ta\u0308itev. Kui teeviit kutsub, siis tasub ka mo\u0308o\u0308daso\u0303itjal see aeg vo\u0303tta ja Parika Va\u0308ikeja\u0308rve o\u0303pperajaga tutvuda."}, {"text_idx": "#000002", "text": "Parika rabasse so\u0303ites mo\u0308o\u0308dute Aimla endise postkontorist, karjamo\u0303isa kompleksist-milles tegutses pikalt metskond, mahaja\u0308etud kolhoosiaegsest ku\u0308tusetanklast ja jo\u0303udes metsade vahelistele sirgteedele leiategi matkaraja parkla. Parika o\u0303pperaja esimene pool on kitsuke metsarada, edasi to\u0303usete imeilusasse ma\u0308nnimetsa- mustikate maale. Hakkabki paistma katusealune ja ja\u0308rv. Raja a\u0308a\u0308res on ro\u0303o\u0303msailmelised puitskulptuurid, millel raamatutena lugemist rabaelanike kohta. Kuulust kogunud on Parika Va\u0308ikeja\u0308rv mitmete loodusraamatute pildikogumikes ning on droonipiltnike huviobjektiks. Rabaja\u0308rv on su\u0308damekujuline- armastajatega seotud legende liigub ja\u0308rve kohta mitmeid."}, {"text_idx": "#000003", "text": "Rabaring on 1,6 km, matkarada parklast ja sinna tagasi 3,2 km pikkune. Parika Va\u0308ikeja\u0308rv ise asetseb 4,7 ha suurusel maa-alal. Maastik u\u0308mber ja\u0308rve ko\u0303ndides on vaheldusrikas, rada ha\u0308sti hooldatud. Va\u0308ikeja\u0308rve u\u0308mbrus on olnud alati hea auraga. Parika rabaja\u0308rve purdel istudes vo\u0303id lasta muredel minna ja vaimul end koguda, soojal ajal toob tumedas rabaja\u0308rves suplemine ka kehale kosutust. Paadisillalt ja\u0308rve saab mugavalt redelist. Meie jalutuska\u0308ik on su\u0308gispa\u0308ikseline ja ujumine ei meelita. Mets on aastaajale kohaselt va\u0308rviderohke. Karge o\u0303hk jahutav ja karastav. Jalutuska\u0308ik Parikal teeb hingele pai."}]